
1. Základné údaje
1.1 Číslo podľa štátneho zoznamu, ak je pridelené
Prírodná rezervácia Vysoká bazička nie je evidovaná ako maloplošné chránené územie v štátnom zozname osobitne chránených častí prírody a krajiny.
1.2. Príslušnosť k európskej sústave chránených území a územiam medzinárodného významu
Územie prírodnej rezervácie Vysoká bazička je súčasťou európskej sústavy chránených území Natura 2000. Doplnkom národného zoznamu území európskeho významu bolo zaradené ako navrhované územie európskeho významu k územiu Belianske lúky, pod označením SKUEV0144 Belianske lúky. 
Územie európskeho významu Belianske lúky bolo schválené Európskou komisiou, dňa 25. januára 2008 rozhodnutím Komisie ES K(2008)271, ktorým sa podľa smernice Rady 92/43/EHS z 21. mája 1992tc "z 21. mája 1992" o ochrane biotopov, voľne žijúcich živočíchov tc "o ochrane biotopov, voľne žijúcich živočíchov "a rastlín (ďalej len „smernica o biotopoch“) prijíma zoznam území európskeho významu v alpskom biogeografickom regióne, ktorého súčasťou je aj predmetné územie.
1.3. Kategória a názov územia
Kategória: prírodná rezervácia (PR)
Názov územia: Vysoká bazička
1.4. Platný právny predpis o vyhlásení chráneného územia alebo medzinárodný doklad o zaradení lokality do sústavy území medzinárodného významu 
Prírodná rezervácia Vysoká bazička nebola samostatne vyhlásená. Väčšia časť SKUEV0144 Belianske lúky je chránená v rámci národnej prírodnej rezervácie Belianske lúky, ktoré bolo vyhlásené úpravou Ministerstva kultúry Slovenskej socialistickej republiky č. 6920/1983-32 z 31. 10. 1983 a zmenené vyhláškou Ministerstva životného prostredia Slovenskej republiky č. 17/2003 Z. z., ktorou sa ustanovujú národné prírodné rezervácie a uverejňuje zoznam prírodných rezervácií. Na území platí 4. stupeň ochrany.
1.5. Celková výmera chráneného územia a jeho ochranného pásma
Celková výmera chráneného územia je 10,7395 ha.  
Ochranné pásmo pre územie nie je vyhlásené. Pre chránené územie platí ochranné pásmo vyplývajúce z § 17 ods.  7 zákona do vzdialenosti 100 m smerom von od hranice PR.
1.6. Súčasný stav predmetu ochrany
1.6.1. Prírodné pomery  
Územie rezervácie je situované v povodí rieky Biela, ktorá ústi do rieky Poprad. Biela preteká severne od PR Vysoká bazička. Južne od hranice rezervácie preteká Beliansky potok, tečúci pozdĺž cesty Tatranská Kotlina – Spišská Belá. Leží vo výške 670 až 695 m n. m. v území medzi obcami Lendak, Slovenská Ves, Rakúsy a mestom Spišská Belá. Podľa geomorfologického členenia SR sa územie nachádza v geomorfologickom celku Podtatranská kotlina, podcelok Popradská kotlina.
Hlavná časť Belianskych lúk, ktorých súčasťou je aj Vysoká bazička je lokalizovaná na fluvioglaciálnej terase akumulovanej počas Risu, čo je predposledné glaciálne obdobie. Presná hrúbka terasy nie je známa, má viac ako niekoľko metrov. Je zložená z vápnitých a nevápnitých štrkov a balvanitých štrkov. Tieto sedimenty majú veľmi dobrú priepustnosť a vrstva je prirodzene vodonosná. Vrch terasy je pokrytý recentnými sedimentami a tekutými ílmi, ktorých hrúbka je od niekoľkých decimetrov až po dva metre. Pretože tieto sedimenty majú veľmi nízku priepustnosť, ich hrúbka je dôležitá pre tok podzemných vôd a to najmä v častiach, kde voda vo vodonosnej vrstve má artézsky tlak.
Geologické podložie spolu s jedinečnými mikroklimatickými podmienkami podmienili vznik prevažne teplomilných rastlinných spoločenstiev, ktoré sú zaujímavé v kontraste s blízkosťou Tatier. Zastúpené sú však aj druhy horské a vysokohorské. Rastliny sú prispôsobené extrémnym edafickým podmienkam, vedia odolávať aj dlhodobému suchu a teplotným zmenám.
Dominantným pôdnym typom podľa pôdnej mapy SR sú fluvizeme typické a fluvizeme glejové, ktoré sú sprievodnými a lokálnymi pôdami. Pôdnym substrátom sú aluviálne sedimenty. Pôdy sú stredne ťažké až ťažké, hlboké až stredne hlboké.   
Podľa používanej klimatickej klasifikácie, územie rezervácie patrí do mierne chladnej a mierne vlhkej klimatickej oblasti s chladnou zimou a s výrazným kotlinovým efektom. Klíma je mierne kontinentálna s nízkymi zimnými teplotami, výrazne ovplyvnená blízkosťou  Tatier. Priemerná teplota sa pohybuje v januári okolo -4,7 °C a v júli 12,9°C.  V území prevláda chladné a vlhké severozápadné prúdenie vzduchu, čo je ešte umocnené blízkosťou Vysokých Tatier a Belianskych Tatier. Severozápadné prúdenie v lete prináša vlahu a zároveň spôsobuje nižšie teploty. Východné vetry prevažujú v zimných mesiacoch, sú zvyčajne chladné a suché.
Podľa fytogeografického členenia SR sa územie nachádza v obvode flóry vnútrokarpatských kotlín (Intercarpaticum), okres 26 Podtatranské kotliny, podokres 26b Spišské kotliny. V území boli zistené biotopy európskeho a národného významu. 
Najcenejšími biotopmi Slatiny s vysokým obsahom báz a  Prirodzené dystrofné stojaté vody sú slatinné lúky bohaté na minerálne živiny s jazierkami (šlenkami), ktoré sa vyskytujú na svahových a podsvahových prameniskách. Vodný režim a živnosť pôd rozhodujúcim spôsobom ovplyvnili mohutný vzrast a vysoký zápoj v biotope Vysokobylinné spoločenstvá na vlhkých lúkach. V kontakte so slatinnými lúkami na organogénnych pôdach a v území kde je značný pokles hladiny podzemnej vody nastupujú Sukcesne zmenené slatiny. Sekundárne kroviny  v komplexoch lemov s dominanciou ihličnatých drevín s podrastom rašeliníkov aj vysokých ostríc predstavuje biotop Vŕbové kroviny stojatých vôd. 
Druh národného významu všivec žezlovitý (Pedicularis sceptrum-carolinum), ktorý je obmedzený svojim výskytom iba na tatranskú oblasť, tu má tiež najpočetnejšiu a plošne druhú najväčšiu známu lokalitu na Slovensku. Z glaciálnych reliktov sa tu nachádza početná populácia ostrice dvojdomej (Carex dioica). Pozoruhodný je mimoriadne početný výskyt taxónov rodu vstavačovec (Dactylorhiza) a ich krížencov.
1.6.2. Stručný opis predmetu ochrany
Prírodná rezervácia Vysoká bazička predstavuje svahové slatinné rašelinisko s rozptýleným vodným režimom a vzácnymi slatinnými biotopmi. Bola vyhlásená z dôvodu ochrany zachovaných slatín. Hlavným predmetom ochrany a najvzácnejším biotopom sú biotopy európskeho významu Ra6 (7230) Slatiny s vysokým obsahom báz, Vo3 (3160) Prirodzené dystrofné stojaté vody a Lk5 (6430) vysokobylinné spoločenstvá na vlhkých lúkach. Predmetom ochrany sú aj biotopy národného významu Lk6 Podmáčané lúky horských a podhorských oblastí a Lk10 Vegetácia vysokých ostríc.
Predmetom ochrany sú tiež biotopy druhov rastlín národného významu: bublinatka menšia (Utricularia minor), všivec žezlovitý (Pedicularis sceptrum-carolinum), ostrica dvojdomá (Carex dioica), biotopy druhov živočíchov európskeho významu: pimprlík mokraďový (Vertigo angustior), pimprlík močiarny (Vertigo geyeri), kunka žltobruchá (Bombina variegata), biotopy druhov živočíchov národného významu: očkáň hnedý (Coenonympha hero),  ropucha zelená (Bufo viridis), jašterica živorodá (Lacerta = Zootoca vivipara), vretenica severská (Vipera berus), dulovnica väčšia (Neomys fodiens), dulovnica menšia (Neomys anomalus). 
V tomto druhovo bohatom biotope majú zastúpenie prevažne ostrice – ostrica Davallova (Carex davalliana), ostrica dvojdomá (Carex dioica), ostrica prosová (Carex panicea), ostrica zobáčikatá (Carex rostrata), ostrica šupinatoplodá (Carex lepidocarpa) a ďalšie. K typickým druhom na území patrí prvosienka pomúčená (Primula farinosa), vachta trojlistá (Menyanthes trifoliata), barička močiarna (Triglochin palustre), vŕba rozmarínolistá (Salix rosmarinifolia), páperník širokolistý (Eriophorum latifolium), páperník úzkolistý (Eriophorum angustifolium) a páperník pošvatý (Eriophorum vaginatum). 
Plytké šlenky s výskytom bublinatiek (Utricularia minor) predstavujú samostatný biotop Vo3 Prirodzené dystrofné stojaté vody (3160). 
[image: image11.jpg]



Obr.1  Druhá najväčšia lokalita na Slovensku s výskytom všivca žezlovitého
Z ochranárskeho hľadiska je najdôležitejším výskyt ulitníkov - pimprlík mokraďový (Vertigo angustior) a pimprlík močiarny (Vertigo geyeri), ktoré sú zaradené do zoznamov európsky významných druhov mäkkýšov. V chránenom území bol zistený výskyt troch druhov obojživelníkov kunka žltobruchá (Bombina variegata), ropucha bradavičnatá (Bufo bufo) a skokan hnedý  (Rana temporaria). 
1.6.3. Hodnotenie stavu predmetu ochrany, stanovenie priorít v území
Územie je refúgiom pre početné populácie viacerých vzácnych, chránených a ohrozených taxónov vyšších rastlín a živočíchov viazaných svojim výskytom na slatinné rašeliniská. Chránené územie Vysoká bazička bolo navrhnuté ako súčasť územia SKUEV0144 Belianske lúky. 
Biotop Ra6 (7230) Slatiny s vysokým obsahom báz je  kľúčovým biotopom v území. Nachádza sa na podmáčaných miestach s vysokou hladinou podzemnej vody. Spoločenstvá slatinných lúk patria do zväzu Caricion davallianae. Vyvinutá je celá séria slatinných spoločenstiev od iniciálnych, rozvoľnených porastov na okrajoch šlenkov (jazierok), ktoré boli mapované ako samostatný biotop Vo3 (3160) Prirodzené dystrofné stojaté vody až po zapojené travinno-bylinné porasty vyššieho vzhľadu stojace na prechode k vlhkým lúkam. 

Charakteristické je vysoké zastúpenie machorastov, obzvlášť v iniciálnych spoločenstvách.  Práve na výskyt biotopu Vo3 je viazané aj zachovanie druhu bublinatka menšia (Utricularia minor), ako predmetu ochrany územia.
Obr. 2 Vstavačovec májový pravý (Dactylorhyza majalis subsp. majalis)

Biotop Lk5 (6430) Vysokobylinné spoločenstvá na vlhkých lúkach predstavuje porasty s prevahou širokolistých, mohutných a konkurenčne silných bylín (Filipendula ulmaria, Mentha longifolia, Lysimachia vulgaris). Pre existenciu vegetácie je nevyhnutná dostatočná pôdna vlhkosť počas celého roka. Územie výskytu biotopu zarastá náletovými drevinami. Odporúčaným spôsobom obhospodarovania je nepravidelné kosenie, tým sa zabráni nástupu drevín a zároveň sa nepotláčajú dominantné byliny, ktoré sú pre biotop charakteristické. Pasenie je pre tento typ vegetácie nevhodné, navrhuje sa len prepásanie bez košarovania a ustajnenia na lokalite.

Územie je zanedbané, je  porastené náletovými drevinami borovice, briez a vŕb.  Na zachovanie významných a unikátnych druhov, ktoré sa tu nachádzajú je potrebné zabezpečiť rámcové opatrenia starostlivosti o chránené územie v rôznych časových obdobiach.
Je druhá najväčšia lokalita všivca žezlovitého, ktorý sa inak viaže na fluvioglaciál Vysokých Tatier, na obvod tatranského podhoria. Druh sa na týchto lokalitách koncentruje do častí so zapojenou vegetáciou, prechádza do spoločenstiev zväzov Molinion caerulae Koch 1926 a Calthion palustris Tüxen 1937 a toleruje aj relatívne výrazné kolísanie hladiny podzemnej vody. Najpočetnejšie skupiny tvorí v blízkosti rozvoľnených krovín, na čo treba klásť dôraz pri realizácií manažmentových opatrení. 

Všivec žezlovitý (Pedicularis sceptrum-carolinum)
Rad : Hluchavkotvaré (Lamiales)
Čeľaď: Zárazovité (Orobanchaceae)
Populácia druhu v chránenom území je v priaznivom stave. Vyskytuje sa v podhorí Tatier, jedná sa o druhú najväčšiu lokalitu na Slovensku.  
Status ohrozenosti druhu: EN
Zaradenie do národnej a medzinárodnej legislatívy:A2ac; B2a(i)b(iii, iv,v)
Vhodným manažmentom sa doporučuje plochy biotopov pravidelným výrubom zbaviť drevín. Pravidelne odstraňovať odumretú biomasu a upraviť výšku vodnej hladiny hradením odvodňovacích kanálov a strúh. V celom území nie je vhodné používať  herbicídy. 
Tabuľka 1
Prehľad stavu biotopov v území, stavu a potreby zmien v rámci biogeografického regiónu
	Kód biotopu
	Reprezentatívnosť biotopu 

v území
	Relatívna rozloha biotopu 

v území
	Zachovalosť biotopu v území
	Stav biotopu 

v území
	Stav biotopu

 v rámci bioregiónu
	Bioregión
	Cieľ

 ochrany

 v rámci

 územia
	Priorita

	3160
	A
	C
	C
	B
	U1
	alp
	Nutné zlepšenie

stavu 
	Vysoká

	6430
	D
	D
	C
	C
	FV
	alp
	Nutné zlepšenie

stavu 
	Stredná

	7230
	B
	B
	B
	B
	U1
	alp
	Nutné udržanie

stavu 
	Vysoká

         Stav priaznivý

A – priaznivý – výborný

C – nepriaznivý - narušený

         Stav nevyhovujúci

B – priaznivý – dobrý

D – nepriaznivý - nevyhovujúci

         Stav zlý
FV – priaznivý


U1 – nepriaznivý – nevyhovujúci  

Biotopy druhov živočíchov európskeho významu: pimprlík mokraďový (Vertigo angustior),  pimprlík močiarny (Vertigo  geyeri) a kunka žltobruchá (Bombina variegata). 
Pimprlík mokraďový (Vertigo angustior)
Kmeň: Mollusca (mäkkýše)
Trieda: Gastropoda (ulitníky)
Čeľaď: Vertiginidae (pimprlíkovité)
Biotop výskytu: Vápnité mokrade, penovcové a bázické prameniskové slatiny, rašeliniská, podmáčané lúky a ojedinele skalné sutiny s vysokou a stabilnou vlhkosťou. Vyskytuje sa najmä v rastlinnom opade.
Populácia druhu je v chránenom území v priaznivom stave.
Zaradenie do národnej a medzinárodnej legislatívy: 4b, 6b (24/2003 Z. z.), HD2
Pimprlík močiarny (Vertigo  geyeri)
Kmeň: Mollusca (Mäkkýše)
Trieda: Gastropoda (ulitníky)
Hlavné biotopy výskytu: Reliktné lúčne penovcové až minerotrofné prameniskové slatiny, otvorené močiare s vysokým obsahom vápnika (vrátane prameňov) a s vysokou a stabilnou hladinou vody. Druh sa často vyskytuje na báze listov nízkych ostríc (napr. Carex viridula).
Populácia druhu je v chránenom území v priaznivom stave.
Status ohrozenosti druhu: EN (Šteffek, 1994)




Zaradenie do národnej a medzinárodnej legislatívy: 4b, 6b (24/2003 Z. z.), HD2
Kunka žltobruchá (Bombina variegata) 
Trieda: Amphibia 
Rad: Ecaudata
Čeľaď: Discoglossidae
Polytypický druh so 4 poddruhmi, na Slovensku sa vyskytuje nominotypický poddruh. 
Biotop výskytu: Periodické mláky menšej rozlohy, koľaje na cestách, zatopené jamy, lomy. V južných teplejších oblastiach viazaná najmä na lesy. Na severnom Slovensku aj v kotlinách, pasienkoch a rašeliniskách.
Populácia druhu je v chránenom území v priaznivom stave.
Status ohrozenosti druhu: LR:cd
Zaradenie do národnej a medzinárodnej legislatívy: 4b, 6a (24/2003 Z.z.), Be2, HD2, HD4, E
Tabuľka 2
Prehľad stavu biotopov druhov európskeho významu v území a potreby zmien v rámci biogeografického regiónu
	Bioregión
	Druh
	Relatívna početnosť v území
	Zachovalosť populácie v území
	Stav izolovanosti populácie v území
	Celkový stav populácie v území
	Stav druhu na úrovní biogeografického regiónu
	Cieľ ochrany v rámci územia
	Priorita

	Alpský
	 Vertigo angustior  
	C
	B
	C
	B
	FV
	nutné udržanie stavu 
	stredná

	Alpský
	 Vertigo geyeri
	C
	B
	C
	B
	FV
	nutné udržanie stavu
	stredná

	   Alpský
	 Bombina variegata
	C
	B
	C
	C
	U1
	nutné zlepšenie stavu 
	stredná

 Stav priaznivý

A – priaznivý – výborný

B – priaznivý - dobrý

 Stav nevyhovujúci
               C – nepriaznivý – narušený

D – nepriaznivý - nevyhovujúci

                 Stav zlý
FV – priaznivý


U1 – nepriaznivý – nevyhovujúci  
Realizácia opatrení smerujúcich k potlačeniu sukcesie a presvetleniu krovitých a stromových zárastov bude pozitívne ovplyvňovať všetky predmety ochrany. 
1.6.4. Hodnotenie ďalších osobitných záujmov ochrany prírody a krajiny v území
Okrem významných druhov biotopov a biotopov európskeho významu a spoločenstiev nelesnej vegetácie je  v území zaznamenaný výskyt nasledovných biotopov:
[image: image21.wmf]                                                                                                                                                
Biotop Ra7 Sukcesne zmenené slatiny, kde boli zaradené plochy s nižšou a zároveň počas roka rozkolísanou hladinou podzemnej vody, kde dochádza k presúšaniu povrchu pôdy. Indikátory slatín chýbajú alebo sú zastúpené len nepatrne a na mnohých miestach expandujú dreviny ako borovica a breza. 
Manažmentové opatrenia budú realizované v rámci zachovania a zlepšenia stavu biotopu.  
                                                                                   Obr. 3 Chránené územie zarastené krovinami
Biotop národného významu  Kr8 Vŕbové kroviny stojatých vôd tvoria bochníkové tvary drevín  (Salix cinerea, Salix aurita, Salix pentadra, Frangula alnus). Prebierky v krovinách by mali zachovať alebo podporovať prirodzenú tvarovú  a vekovú členitosť porastov a ich prirodzenú druhovú skladbu. Tieto zásahy je potrebné realizovať mimo vegetačného obdobia.
1.7. Výsledky komplexného zisťovania stavu lesa
Kapitola sa nevypracováva, pretože chránené územie sa nenachádza na lesných pozemkoch, pre ktoré by bol vypracovaný program starostlivosti o les.
2. Socioekonomické pomery (využívanie územia a jeho okolia) pozitívne a negatívne faktory
2.1. Historický kontext
Lokalita Belianske lúky s časťou Vysoká bazička je okrem oficiálneho pomenovania miestnym obyvateľom známa ako Belské lúky, Kobylie hlavy alebo starší nemecký názov je Bollwiesen. Terajší názov Belianske lúky je novotvar po vzniku štátnej prírodnej rezervácie v roku l983. Na mape z roku 1906 je lokalita pod názvom Bollwiese, Šmarda (1961) ho upravil na Bollwiesen. Od roku 1957 je na mapách názov Belské lúky. Filarszky (1893) udáva celkovú rozlohu rašeliniska na 100 katastrálnych jutár. Samotné rašelinisko podľa neho netvorí iba časť Bollwiese, ale až päť katastrálnych častí: Gesehr, Bollwiese, Birkwald, Schoss, Drieschen. V časoch Filarszkého bolo rašelinisko porastené skupinkami vŕb, malých briez, jelší, zriedka i borievky. Z rastlinstva prevažovali druhy Carex a Eriophorum. Názov „Kobylie hlavy“ pochádza od Lendačanov, ktorí takto nazývajú vysoké  ostrice (Carex paniculata, Carex appropinquata). Názov používajú len v Lendaku.
Samotná národná prírodná rezervácia Belianske lúky pozostáva z jedného uceleného komplexu, ale lokalitu územia európskeho významu tvorí aj samostatný fragment cca 200 m severovýchodným smerom ležiacej Vysokej Bazičky.
Chránené územie leží medzi vodnými tokmi Beliansky potok tečúci pozdĺž cesty Tatranská Kotlina – Spišská Belá a na severe potokom Biela, ktorý pramení v Tristárskej doline a tečie cez obec Ždiar. Beliansky potok je na tomto území umelým prvkom,  Beliansky potok (kanál) bol vybudovaný už v 13. storočí nemeckými kolonistami a slúžil na prívod úžitkovej vody, neskôr v 16. storočí dopĺňaný o ďalšie prívodné kanály – Neugraben od Čiernej vody a Rohrgraben z Tatranskej Kotliny. 
V ľadových dobách mala Popradská kotlina periglaciálny charakter. Nielen Tatry, ale aj ich úpätie bolo úplne bez lesov a malo charakter sibírskej tundry so surovou kontinentálnou klímou. Takisto vodné toky vplyvom veľkého množstva vody z topiacich sa ľadovcov mali omnoho väčšie dimenzie ako súčasné. Po skončení poslednej ľadovej doby asi pred 10 000 rokmi, v období holocénu, začali na určitých miestach pri Spišskej Belej vznikať organické sedimenty (humolity) – rašeliny. Už v polovici 19. storočia začala ťažba rašeliny z viacerých rašelinísk a pokračovala v prvej polovici 20. storočia. Suché tvárnice rašeliny používali ako kurivo v liehovare. Jediným nevyťaženým a najzachovalejším rašeliniskom sú Belianske lúky pod Šarpancom.    
    Obr. 4: Pohľad na chránené územie v súčasnosti a v 50-tych rokoch minulého storočia

2.2. Stručný opis aktuálneho stavu
Slatinné rašelinisko Vysoká bazička je v súčasnosti územie, ktoré sa nevyužíva poľnohospodársky. Územie tvoria podmáčané plochy s vysokou hladinou podzemnej vody, slatinné spoločenstvá, iniciálne rozvoľnené porasty, jazierka – šlenky, zapojené trávinno-bylinné spoločenstvá a vlhké lúky. Celé územie je porastené vŕbami, brezami a borovicami, ktoré vznikli sekundárnou sukcesiou po zanechaní obhospodarovania plôch. Nachádzajú sa na bývalých medziach, no zaberajú aj väčšie plochy, ktoré neboli v minulosti obhospodarované a pozdĺž menšieho vodného toku v juhovýchodnej časti územia. 
V súčasnosti sú okolité plochy využívané na pestovanie poľnohospodárskych plodín. 

Obr. 5  Územie zarastené drevinami po zanedbaní hospodárenia
2.3. Návrh zásad a opatrení využívania územia a jeho okolia z hľadiska cieľov ochrany
Cieľom správneho obhospodarovania biotopov Natura 2000 je priviesť ich do tzv. priaznivého stavu alebo udržať ich v ňom. Za priaznivý stav biotopov sa považuje taký stav, keď
· výmera biotopu je stabilná (prinajmenšom neklesá), prípadne sa zvyšuje,
· stav jeho typických druhov je priaznivý (nezhoršuje sa), prípadne sa zlepšuje,
· štruktúra a funkcie biotopu sú zachované.
K zabezpečeniu cieľov ochrany slúži diferenciácia územia na ekologicko-funkčné priestory.
Ekologicko-funkčné priestory (ďalej len „EFP“) sú vymedzené na základe zoskupenia ekologicky príbuzných biotopov a ich rovnakého ekologického a socioekonomického hodnotenia. EFP je charakterizovaný homogenitou ekologických podmienok a jednotným funkčným zameraním z hľadiska cieľov ochrany prírody, pričom je v území priestorovo opakovateľnou jednotkou s podrobne určeným typom základnej starostlivosti. 
Na území prírodnej rezervácie Vysoká bazička sú vyčlenené tri ekologicko-funkčné priestory.
EFP1 – Slatinné biotopy v priaznivom stave alebo s miernou degradáciou
Ekologicko-funkčný priestor zahŕňa najcennejšie biotopy v chránenom území biotopy vápnitých slatín v kombinácií s mozaikou jazierok (šlenkov) s chárami a bublinatkami s výmerou 2,46 ha. Jedná sa o vzácnu kombináciu. Na území dochádza ku presúšaniu a zarastaniu drevinami a nástupom bezkolenca belasého. Zákrmy pre zver a neprirodzené sústreďovanie zveri pri jazierkach a slatinách ničia biotopy. Výmera EFP je 2,46 ha.

Obr. 6, 7 
Zákrmy pre zver a neprirodzené sústreďovanie zveri pri jazierkach a slatinách ničia biotopy
EFP2 - Slatinné biotopy degradované, porastené náletovými drevinami a podmáčané lúky s vysokými ostricami 
Ekologicko-funkčný priestor zahŕňa slatinné biotopy porastené  náletovými drevinami borovice lesnej,  vŕb a briez. Na ploche je potrebný pravidelný manažment – postupné výruby náletových drevín a odstraňovanie nežiadúcej vegetácie. Na podmáčaných lúkach okolo slatinných biotopov je vhodné prepásanie. Výmera EFP je 4,58 ha.
EFP3 – Sukcesne zmenené plochy po opustení hospodárenia, kde patria vŕbové kroviny a sukcesne zmenené plochy po opustení hospodárenia. Plochy biotopov je potrebné postupne zbaviť časti drevín a upraviť vodný režim postupným hradením odvodňovacích kanálov. Výmera EFP je 3,69 ha.
Základom pre podrobnejšie určenie režimu starostlivosti o biotopy a druhy sú manažmentové modely (rámcové opatrenia starostlivosti). 
Rámcové opatrenia starostlivosti o územie:
Slatinné biotopy so šlenkami
· jednorázový výrub vzrastlých drevín;
· pokryvnosť drevín udržať v rozmedzí 5 – 10 % na ploche;
· odstraňovanie ihličnatých drevín mimo vegetačnej sezóny (koniec októbra začiatkom marca) z dôvodu zamedzenia poškodenia okolitej vegetácie a ohrozenia hniezdiacich druhov vtákov);
· listnaté dreviny (brezy, vŕby) je potrebné odstraňovať vo vhodnej dobe na sklonku vegetácie pred začiatkom sťahovania asimilantov do koreňov (koniec augusta – september);
· úplne vylúčenie používania herbicídov na zatieranie pňov;
· odstránenie drevnej hmoty z celého chráneného územia;
· extenzívne kosenie vybraných častí biotopov;
· kosenie ručne alebo ľahkou mechanizáciou na jeseň;
· biotopy jazierok (šlenkov) je potrebné, aby zostali bez zásahu;
· v ďalších rokoch odstraňovanie výmladkov 1x za 3 roky krovinorezom alebo nožnicami.
Vysokobylinné spoločenstvá na vlhkých lúkach
· zachovanie dostatočnej pôdnej vlhkosti počas celého roka;
· zamedzenie narušenia vodného režimu úpravou vodnej hladiny prehlbovaním odvodňovacích kanálov;
· v prvom roku pomiestny výrub vzrastlých drevín vo vhodnom období;
· nepravidelné kosenie v intervale raz za 3 – 5 rokov, čím sa zabráni nástupu drevín a zároveň sa nepotláčajú chránené a dominantné byliny;
· zabezpečiť prepásanie bez košarovania a ustajnenia;

Obr. 8 Odvodňovacie šachty v chránenom území Vysoká bazička
Krovinové spoločenstvá
· jednorazové odstraňovanie max. 10 – 20 %  kmeňov drevín s cieľom zachovania súvislej porastovej kulisy mimo vegetačnú sezónu;
· udržiavanie vzrastlejších drevín počas ďalších rokov;
· mulčovanie plôch okolo krovinových spoločenstiev raz za 3 roky;
· odstraňovanie náletových drevín krovinorezom alebo nožnicami;
· odstraňovanie odumretej biomasy z územia; 
· úprava výšky vodnej hladiny v krovitých biotopoch hradením odvodňovacích kanálov a strúh;
· úplne vylúčenie používania herbicídov na zatieranie pňov.
Pimprlík mokraďový (Vertigo angustior),  pimprlík močiarny (Vertigo geyeri)
· Eliminácia činností, v dôsledku ktorých dochádza k zmenám vo vodnom režime a tým k narušeniu hydrologických pomerov na lokalite;
· Eliminácia nevhodného spôsobu hospodárenia (napr. pasenie dobytka, intenzívne kosenie), ktorý vedie k znižovaniu zastúpenia preferovaných druhov rastlín;
· Odstraňovanie náletových drevín a rýchlo sa šíriacich nepôvodných druhov rastlín, aby nedochádzalo k nadmernému zarastaniu lokality a k zmene charakteru vegetácie;
· Nepoužívať pesticídy a herbicídy, ktorých splavovaním dochádza k zvýšenej eutrofizácii a intoxikácii vôd;
· Pravidelné ručné kosenie vegetácie s neskorším odstránením biomasy (najlepšie po usušení na seno), aby mali drobné ulitníky čas zísť do nižších častí - do opadu;
· Ručné odstraňovanie náletu drevín (pri použití ťažkých mechanizmov by mohla byť lokalita poškodená); 
· V prípade dobre zachovaných typov je vhodné kosiť trávne porasty (okrem bezkolencových lúk) koncom leta (august);
· Vhodne zvolený termín závisí aj od počasia pred kosením (množstvo pimprlíkov prichytených na vegetácii);
· Kosiť raz za dva roky, ak nie je predpoklad expanzie trstiny tak raz za 5 rokov (plochu je vhodné rozdeliť na pásy a kosiť mozaikovite (napr. v prvý rok párne, ďalší rok nepárne pásy).
Rámcové opatrenia starostlivosti pre celé chránené územie 
· Zamedzenie narušenia vodného režimu úpravou vodnej hladiny prehlbovaním odvodňovacích kanálov;
· Odstraňovanie ihličnatých drevín mimo vegetačnej sezóny (koniec októbra začiatkom marca);
· Listnaté dreviny (brezy, vŕby) je potrebné odstraňovať vo vhodnej dobe na sklonku vegetácie pred začiatkom sťahovania asimilantov do koreňov (koniec augusta – september);
· Úplne vylúčenie aplikácie herbicídov;
· Mulčovanie vytypovaných plôch  max. raz za 3 roky;
· Kosenie ručne alebo ľahkou mechanizáciou v jesennom období;
· Odstraňovanie náletových drevín na lokalitách každých 3 – 5 rokov v jesenných až zimných mesiacoch, s následným odstránením biomasy.
3. Ciele starostlivosti a opatrenia na ich dosiahnutie
3.1. Stanovenie dlhodobých cieľov starostlivosti v nadväznosti na ekologicko-funkčné priestory a zóny
Dlhodobým cieľom ochrany je: Do roku 2027 dosiahnuť a následne zachovať stav kategórie B alebo A u všetkých biotopov a druhov európskeho významu a zabezpečiť zachovanie druhov a biotopov národného významu v území. 

Tento cieľ je stanovený pre celé chránené územie.        
3.2. Stanovenie operatívnych cieľov v nadväznosti na ekologicko-funkčné priestory a zóny
Jednotlivé operatívne ciele vychádzajú z hlavného cieľa a sú diferencované podľa ekologicko-funkčných priestorov, vymedzených v území na základe kombinácie podobných ekologických podmienok a z nich vyplývajúcich opatrení. 
	Vedľajší (operatívny) cieľ 1 (EFP1): Udržať stav kategórie B biotopu európskeho významu  – Ra6 Slatiny s vysokým obsahom báz (7230) a do roku 2027 zlepšiť stav z kategórie B do kategórie A biotopu Vo3 Prirodzené dystrofné stojaté vody (3160) a na ne viazaných druhov európskeho významu a národného významu v rámci EFP1.

Vedľajší (operatívny) cieľ 2 (EFP2): Zabezpečiť zlepšenie kvality a stavu biotopov Lk3, Lk5 (biotop európskeho významu 6430) a biotopu Ra7 Sukcesne zmenené slatiny v rámci EFP2.
Vedľajší (operatívny) cieľ 3 (EFP3): Zabezpečiť zníženie výmery vyčleneného EFP3 s plochami kríkov a lesa na okolité lúčne biotopy (Lk5).



3.3. Rámcové plánovanie a modely hospodárenia pre lesné biotopy
Kapitola sa nevypracováva, pretože chránené územie sa nenachádza na lesných pozemkoch, ktoré by boli zahrnuté v programoch starostlivosti o les.
3.4. Navrhované opatrenia, stanovenie harmonogramu ich plnenia, určenie subjektu zodpovedného za ich plnenie, stanovenie merateľných indikátorov ich plnenia
	Operatívny cieľ 1: Udržať stav kategórie B biotopu európskeho významu – Ra6 Slatiny s vysokým obsahom báz (7230) a do roku 2027 zlepšiť stav z kategórie B do kategórie A biotopu Vo3 Prirodzené dystrofné stojaté vody (3160) a na ne viazaných druhov európskeho významu a národného významu v rámci EFP1.

	Merateľný indikátor plnenia: v roku 2027 dosiahnutý stav A biotopu Vo3 a udržaný stav B biotopu Ra6, vrátane druhov viazaných na biotop (Pedicularis sceptrum-carolinum, Vertigo angustior, Utricularia minor) a zachovanie tohto stavu do roku 2047

	Opatrenie1.1
	Zabezpečiť obnovný manažment na celej ploche výskytu biotopu Ra6 (7230) 

	
	Merateľný indikátor plnenia: zabezpečená starostlivosť na celej ploche biotopu 

	číslo aktivity
	opis aktivity
	výstup – indikátor plnenia aktivity
	termín
	zodpovednosť
	zdroje
	EFP

	1.1.1.
	Rokovanie s užívateľom a vlastníkom o potrebe vhodného manažmentu - Informovať vlastníkov o možnostiach podpory z PRV alebo priamych platieb s dlhodobým cieľom prevzatia zodpovednosti za udržanie biotopu v priaznivom stave.

	prezenčná listina, dohoda  z rokovania a vstup vlastníkov do PRV
	2018 - 2020

	ŠOP SR
	rozpočet ŠOP SR
	EFP 1

	1.1.2.
	Zabezpečenie kosenia biotopu ľahkou mechanizáciou na jeseň, s následným odstránením pokosenej biomasy mimo územie – po jej čiastočnom presušení
	Realizované opatrenia na celej výmere biotopu (fotodokumentácia pred a po zásahu)
	2018 – 2047
(každoročne)
	ŠOP SR. Vlastníci pozemkov  

	Vlastníci alebo rozpočet ŠOP SR
	EFP 1

	1.1.3
	Zabezpečiť odstraňovanie ihličnatých drevín mimo vegetačnej sezóny (koniec októbra začiatkom marca) na ploche 0,5 ha, aj s následným odstránením biomasy
	Plocha bez výskytu ihličnatých drevín
	Raz za 3 roky
	ŠOP SR, vlastníci pozemkov

	Vlastníci alebo rozpočet ŠOP SR
	EFP 1

	1.1.4
	Zabezpečiť odstraňovanie listnatých drevín (brezy, vŕby) vo vhodnej dobe (koniec augusta – september), aj s následným odstránením biomasy
	Plocha bez výskytu listnatých drevín
	Raz za 2 roky
	ŠOP SR, vlastníci pozemkov

	Vlastníci alebo rozpočet ŠOP SR
	EFP 1

	Opatrenie1.2.
	Odstránenie negatívnych faktorov ovplyvňujúcich biotop 3160

	
	Merateľný indikátor plnenia: zlepšenie stavu biotopu zo stavu B do stavu A

	číslo aktivity
	opis aktivity
	výstup – indikátor plnenia aktivity
	termín
	zodpovednosť
	zdroje
	EFP

	1.2.1.
	Rokovanie s členmi  poľovného združenia o nevhodnom umiestnení zákrmov pre zver 
	Dohoda s poľovným združením
	2018 - 2019
	ŠOP SR 
	rozpočet ŠOP SR, 
	EFP 1

	1.2.2.
	Po dohode s členmi poľovníckeho združenia zlikvidovať z blízkosti slatinných  jazierok zákrmy pre zver
	Odstránenie zákrmov pre zver a ich umiestňovanie mimo chráneného územia
	2019, následne podľa potreby
	ŠOP SR 
Poľovné združenie, v spolupráci s obcou a vlastníkmi
	rozpočet poľovného združenia a ŠOP SR
	EFP 1

	Opatrenie1.3.
	Sledovanie a monitoring stavu biotopov a druhov európskeho a národného významu

	
	Merateľný indikátor plnenia: výsledky monitoringu - údaje o stave predmetov ochrany územie

	1.3.1
	Monitoring biotopov európskeho významu Ra6 a Vo3 – vo vzťahu k realizovaným aktivitám v území
	Záznamy v KIMS z monitoringu na trvalých plochách a vyhodnotenie ich stavu
	Trvalý 
(každé 2 roky)
	ŠOP SR 
	rozpočet ŠOP SR, 
	EFP 1

	1.3.2
	Monitoring druhov živočíchov európskeho významu – aj vo vzťahu k realizovaným aktivitám v území
	Záznamy v KIMS z monitoringu na trvalých plochách a vyhodnotenie ich stavu
	2018 – 2047
(každé 4 roky)
	ŠOP SR 
	rozpočet ŠOP SR, alebo iné zdroje
	EFP 1

	1.3.3
	Monitoring a sledovanie stavu druhov rastlín národného významu (napr. Pedicularis sceptrum-carolinum)
	Záznamy v KIMS z monitoringu na trvalých plochách a vyhodnotenie ich stavu
	2018 – 2047
(každé 2 roky)
	ŠOP SR 
	rozpočet ŠOP SR
	EFP 1

	Vedľajší (operatívny) cieľ 2: Zabezpečiť zlepšenie kvality a stavu biotopov Lk3, Lk5 (biotop európskeho významu 6430) a biotopu Ra7 Sukcesne zmenené slatiny v rámci EFP2.

	Merateľný indikátor plnenia: udržiavaná plocha EFP2 bez sukcesie, vytvorenie predpokladu pre zachovanie biotopov Lk3, Lk5 a Ra7 v území v primeranom stave

	Opatrenie2.1. 
	Zabezpečiť obnovný manažment na celej ploche výskytu biotopov v EFP 2

	
	Merateľný indikátor plnenia: zlepšenie stavu biotopov v rámci EFP 

	číslo aktivity
	opis aktivity
	výstup – indikátor plnenia aktivity
	termín
	zodpovednosť
	zdroje
	EFP

	2.1.1
	Zabezpečiť mulčovanie na celej výmere biotopu 6430 v prvom roku  v jesennom období s následným odvozom biomasy 
	Biotop zmulčovaný a biomasa odnesená z plochy (fotodokumentácia pred a po zásahu)
	2018 - 2019 

	ŠOP SR, vlastníci pozemkov, v spolupráci s obcou a užívateľmi
	rozpočet ŠOP SR,
vlastníci,
iné zdroje
	EFP 2

	2.1.2
	Nájdenie subjektu, ktorý by zrealizoval v  biotope Lk3/Lk5 v juhovýchodnej časti územia prvom roku prepásanie 
	Identifikovaný subjekt a uzatvorená dohoda
	2018-2019
	ŠOP SR 
	rozpočet ŠOP SR,

	EFP 2

	2.1.3
	Prepásanie biotopu Lk3/Lk5 v juhovýchodnej časti územia prvom roku (v letnom období)
	Prepasená plocha Lk3 a Lk5 (fotodomunetácia)
	2018-2019
	ŠOP SR, vlastníci pozemkov, v spolupráci s obcou a užívateľmi

	Vlastníci alebo rozpočet ŠOP SR
	EFP 2

	2.1.4
	Pomiestny výrub drevín vo vhodnej dobe (koniec augusta – september) a následné odstránenie biomasy mimo CHÚ
	Pomiestne vyrúbané dreviny (fotodokumentácia)
	2019-2020
	ŠOP SR, vlastníci pozemkov, v spolupráci s obcou a užívateľmi

	Vlastníci alebo rozpočet ŠOP SR
	EFP 2

	2.1.5
	Zabezpečiť pravidelné kosenie ľahkou mechanizáciou alebo ručne a následné odstránenie pokosenej biomasy
	Pokosená plocha EFP2 (fotodokumentácia pred a po zásahu)
	2018 - 2047 
(každé 4 roky)

	ŠOP SR , vlastníci pozemkov, v spolupráci s obcou a užívateľmi
	rozpočet ŠOP SR,
vlastníci,
iné zdroje
	EFP 2

	Opatrenie2.2. 
	Zabezpečiť úpravu vodného režimu

	
	Merateľný indikátor plnenia: zlepšený vodný režim v území a zmenšenie výmery biotopu Lk3 s premenou na podmáčané rašelinné biotopy o výmere 0,5 ha.

	číslo aktivity
	opis aktivity
	výstup – indikátor plnenia aktivity
	termín
	zodpovednosť
	zdroje
	EFP

	2.2.1
	Nájsť subjekt, ktorý by v území zhodnotil systém odvodňovacích kanálov
	nájdený subjekt, uzavretá dohoda/zmluva o vypracovaní správy
	2019-2020
	ŠOP SR
	ŠOP SR, iné zdroje (projekt)
	EFP2

	2.2.2
	V spolupráci s expertmi zhodnotiť systém odvodňovacích kanálov v hornej časti územia a návrh opatrení na elimináciu jeho vplyvu
	správa hodnotiaca prepojenie odvodňovacích kanálov v území a návrh opatrení
	2020-2025
	ŠOP SR, externý dodávateľ 
	ŠOP SR, iné zdroje (projekt)
	EFP2

	2.2.3
	Vykonanie opatrení na úpravu vodného režimu
	zmeny vodného režimu – vykonané opatrenia (podľa správy z aktivity 2.2.2)
	2025 – 2047 (v závislosti od financií a naliehavosti realizácie opatrení)
	ŠOP SR, externý dodávateľ 
	ŠOP SR, iné zdroje (projekt)
	EFP2

	2.2.4
	Monitoring stavu biotopov, ich premeny vzhľadom na realizované úpravy vodného režimu
	Správy z
 monitoringu
	Trvalý (každé 2
 roky)
	 ŠOP SR
	Rozpočet
 ŠOP SR
	EFP2

	Vedľajší (operatívny) cieľ 3: Zabezpečiť zníženie výmery vyčleneného EFP3 s plochami kríkov a lesa na okolité lúčne biotopy (Lk5)

	Merateľný indikátor plnenia: pokles výmery EFP3 z 3,69 ha na 0,5 ha v roku 2047

	Opatrenie3.1.
	Zníženie výmery krovín v EFP3

	
	Merateľný indikátor plnenia: znížená výmera porastov krovín len na plochu 0,5 ha

	číslo aktivity
	opis aktivity
	výstup – indikátor plnenia aktivity
	termín
	zodpovednosť
	zdroje
	EFP

	3.1.1.
	Ponechanie krovín na ploche 0,5 ha (vyznačené v mape)
	Kroviny na výmere 0,5 ha
	trvalý
	ŠOP SR, vlastníci, v spolupráci s obcou a užívateľmi
	Rozpočet ŠOP SR, vlastníci
	EFP3

	3.1.2.
	Postupné odstraňovanie (výrub) drevín, jednorázovo (tzn. v jednom roku) max. 10 – 20 %  kmeňov drevín s cieľom zachovania súvislej porastovej kulisy, v čase mimo vegetačnej sezóny, a ich následné odstránenie mimo CHÚ
	Odstránenie drevín a ich odstránenie z lokality (fotodokumentácia)
	2018-2022
	ŠOP SR, vlastníci, v spolupráci s obcou a užívateľmi
	Rozpočet ŠOP SR, vlastníci
	EFP3

	3.1.3
	Udržiavanie vzrastlejších drevín počas ďalších rokov;
	Ponechané vzrastlejšie stromy na lokalite
	trvalý
	ŠOP SR, vlastníci, v spolupráci s obcou a užívateľmi
	Rozpočet ŠOP SR, vlastníci
	EFP3

	3.1.4
	Mulčovanie plôch okolo krovinových spoločenstiev raz za 3 roky
	Zmulčované okolie krovín (nerozširovanie porastov krovín), fotodokumentácia pred a po zásahu
	Trvalý
(každé 3 roky)
	ŠOP SR, vlastníci, v spolupráci s obcou a užívateľmi
	Rozpočet ŠOP SR, vlastníci
	EFP3

	3.1.5
	Odstraňovanie náletových drevín krovinorezom alebo nožnicami
	Udržaná plocha bez náletov drevín (fotodokumentácia pred a po zásahu)
	Trvalý (podľa potreby každé 4 roky)
	ŠOP SR, vlastníci, v spolupráci s obcou a užívateľmi
	Rozpočet ŠOP SR, vlastníci
	EFP3


EFP 1
Ekologicko-funkčný priestor EFP1 – Slatinné biotopy so šlenkami zahŕňa najcennejšie biotopy v chránenom území Vysoká bazička. Jedná sa o vzácnu kombináciu vápnitých slatín s mozaikou jazierok (šlenkov) s chárami a bublinatkami. Podmienkou zlepšenia a zachovania biotopov je dodržanie súboru opatrení a strategických cieľov, ktoré sú v programe starostlivosti postavené dlhodobo.  
Vedľajší (operatívny) cieľ 1: 
Udržať stav kategórie B biotopu európskeho významu  – Ra6 Slatiny s vysokým obsahom báz (7230) a do roku 2027 zlepšiť stav z kategórie B do kategórie A biotopu Vo3 Prirodzené dystrofné stojaté vody (3160) a na ne viazaných druhov európskeho významu a národného významu v rámci EFP1;
Opatrenie 1.1
· Zabezpečiť obnovný manažment na celej ploche výskytu biotopu 7230 raz do roka (slatinné biotopy pokosiť ľahkou mechanizáciou alebo ručne);
· Pokosenú biomasu odstrániť z územia po čiastočnom usušení; 
· Zabezpečiť odstraňovanie ihličnatých drevín mimo vegetačnej sezóny (koniec októbra začiatkom marca) na ploche 0,5 ha;
· Zabezpečiť odstraňovanie listnatých drevín (brezy, vŕby) vo vhodnej dobe (koniec augusta – september);
· Informovať vlastníkov o možnostiach podpory z PRV s dlhodobým cieľom prevzatia zodpovednosti za udržanie biotopu v priaznivom stave.
Opatrenie 1.2

· Rokovať s členmi  poľovného združenia o nevhodnom umiestnení zákrmov pre zver a po dohode s členmi poľovníckeho združenia zlikvidovať z blízkosti slatinných  jazierok zákrmy pre zver;

Opatrenie 1.3

· Vykonať monitoring biotopov európskeho významu Ra6 a Vo3 – vo vzťahu k realizovaným aktivitám v území;

· Vykonať monitoring druhov živočíchov európskeho významu – aj vo vzťahu k realizovaným aktivitám v území;
· Vykonať monitoring a sledovanie stavu druhov rastlín národného významu (napr. Pedicularis sceptrum-carolinum).
Subjekt zodpovedný za plnenie: Správa TANAP-u v spolupráci, vlastníkmi a užívateľmi pozemkov
Merateľné indikátory: Redukcia ihličnatých drevín  na ploche 0,5 ha, redukcia listnatých drevín, zlepšenie stavu biotopov Ra6 a Vo3.
EFP 2

Vedľajší (operatívny) cieľ 2: 
Zabezpečiť zlepšenie kvality a stavu biotopov Lk3, Lk5 (biotop európskeho významu 6430) a biotopu Ra7 Sukcesne zmenené slatiny v rámci EFP2.
Opatrenie 2.1

· Zabezpečiť mulčovanie na celej výmere biotopu 6430 v prvom roku v jesennom období s následným odvozom biomasy;
· Zabezpečiť v  biotope Lk3/Lk5 v juhovýchodnej časti územia v prvom roku prepásanie v letnom období a pomiestny výrub drevín vo vhodnej dobe (koniec augusta – september);
· Pomiestny výrub drevín vo vhodnej dobe (koniec augusta – september) a následné odstránenie biomasy mimo CHÚ;
· Zabezpečiť pravidelné kosenie ľahkou mechanizáciou alebo ručne a následné odstránenie pokosenej biomasy.
Opatrenie 2.2
· Vypracovanie správy/štúdie o prepojení jednotlivých kanálov a návrh na elimináciu ich vplyvu návrhom úprav
· Realizácia úprav kanálov – v zmysle štúdie (v závislosti od akútnosti jednotlivých opatrení a finančných prostriedkov potrebných na ich vykonanie)
· Zabezpečiť monitoring stavu biotopov, ich premeny vzhľadom na realizované úpravy vodného režimu v rámci EFP3
Subjekt zodpovedný za plnenie: Správa TANAP-u v spolupráci s obcou, vlastníkmi a užívateľmi pozemkov.
Merateľné indikátory: Zlepšiť stav slatinných biotopov (biotop 3160) podľa hodnotenia SDF zo stavu C do stavu B, zlepšiť stav degradovaných štádií rastlinných spoločenstiev slatín (6430).
Pre biotopy evidované v chránenom území je potrebné nastaviť  režim manažmentov na zachovanie existujúceho hydrologického režimu a zaistenie vyhovujúceho stavu a štruktúry spoločenstva. Ten spočíva v pravidelnom ručnom kosení vegetácie s neskorším odstránením biomasy (najlepšie po usušení na seno), aby mali drobné ulitníky čas zísť do nižších častí - do opadu. Vhodne zvolený termín závisí aj od počasia pred kosením (množstvo pimprlíkov prichytených na vegetácii). 

Obr. 9 Slatinné biotopy s jazierkami
Ekologicko-funkčný priestor zahŕňa slatinné biotopy a podmáčané lúky s vysokými ostricami, porastené  náletovými drevinami borovice lesnej, vŕb a briez.
EFP 3

Vedľajší (operatívny) cieľ 3: Zabezpečiť zníženie výmery vyčleneného EFP3 s plochami kríkov a lesa na okolité lúčne biotopy (Lk5).
Opatrenie 3.1
· Zväčšiť výmeru biotopov slatinných rašelinísk postupnou úpravou vodného režimu z biotopov Lk3 na plochách o výmere  0,5 ha;
· Zabezpečiť mulčovanie plôch okolo krovinových spoločenstiev raz za 3 roky;

· Odstraňovanie náletových drevín krovinorezom alebo nožnicami. 
· Kríky ponechať na výmere 0,5 ha; 

· Jednorazové odstraňovanie max. 10 – 20%  kmeňov drevín s cieľom zachovania súvislej porastovej kulisy mimo vegetačnej sezóny;

· Udržiavanie vzrastlejších drevín počas ďalších rokov;

· Mulčovanie plôch okolo krovinových spoločenstiev raz za 3 roky;

· Zabezpečiť obnovný manažment na celej výmere biotopu 6430 v prvom roku kosenie  v jesennom období s následným odvozom biomasy;  
· V ďalších rokoch  nepravidelné kosenie v intervale raz za 3 – 5 rokov, čím sa zabráni nástupu drevín a zároveň sa nepotláčajú chránené a dominantné byliny;

Subjekt zodpovedný za plnenie: Správa TANAP-u v spolupráci s obcou, vlastníkmi a užívateľmi pozemkov
Merateľné indikátory: Zmenšenie výmery biotopu Lk3 s premenou na podmáčané rašelinné biotopy o výmere 0,5 ha. Zníženie výmery plôch kríkov a výmery plôch s ihličnatými drevinami na výmeru 0,5 ha.


Obr. 10  Zvýšený nárast bezkolenca belasého na odvodnených plochách chráneného územia

Obr. 11 Náletové dreviny pokrývajú veľkú časť chráneného územia
4. Spôsob vyhodnocovania plnenia programu starostlivosti
Vyhodnocovanie programu starostlivosti, účinnosť vykonaných opatrení a kontrolu dodržiavania regulatívov bude vykonávať priebežne Správa TANAP. Každých 10 rokov bude zvolané stretnutie a vyhodnotené plnenie jednotlivých opatrení spolu s vlastníkmi a užívateľmi chráneného územia, miestnou samosprávou a orgánmi ochrany prírody. Údaje o vykonaných opatreniach, dobe realizácie a účinnosti opatrení sa zaznamenajú do evidenčnej karty programu starostlivosti. 
Priaznivý stav biotopov a biotopov druhov bude pravidelne monitorovaný a výsledky stavu v území budú vyhodnocované. Za týmto účelom je v území povolená usmernená vedecko-výskumná činnosť s použitím nedeštrukčných vedeckých metód.
Každých 10 rokov bude zvolané stretnutie a vyhodnotené plnenie jednotlivých opatrení spolu s vlastníkmi a užívateľmi chráneného územia, miestnou samosprávou a orgánmi ochrany prírody. Údaje o vykonaných opatreniach, dobe realizácie a účinnosti opatrení sa zaznamenajú. 

V tabuľke nižšie je vyznačené predpokladané trvanie aktivity znakom „x“ pre príslušný rok. Ak je políčko tabuľky červene vyfarbené je v danom roku pri aktivite predpokladaný kontrolovateľný výstup. 

Tab. 3 Harmonogram opatrení a dosiahnutých výstupov.

6. Prílohy
6.1 Mapa predmetov ochrany

6.2 Mapa identifikácie vlastnícko-užívateľských vzťahov

6.3 Mapa využitia územia

6.4 Mapa ekologicko-funkčných priestorov

6.5. Mapa zón 
(nevypracováva sa, nakoľko územie nie je zónované a na celom území platí 4. stupeň ochrany).

6.6. Mapa navrhovaných opatrení starostlivosti na jednotlivých parcelách

6.7. Iná dokumentácia bližšie zobrazujúca stav a potrebné navrhované opatrenia (napríklad situačné náčrty, fotodokumentácia, grafy, tabuľky) v rozsahu podľa konkrétnej situácie, rozsiahlosti územia a zložitosti problematiky 
(neprikladá sa)
Financované z prostriedkov Európskeho fondu regionálneho rozvoja (ERDF) v rámci projektu: Vypracovanie programov starostlivosti o vybrané chránené územia zahrnuté v sústave NATURA 2000

